ઈડરના રેવાસ ગામમાં રહેતા યોગેશભાઈ દાવજીભાઈ પટેલના બંધ મકાનમાં ગઈકાલ રાત્રીના સમયે તસ્કરો ત્રાટક્યા હતા અને બંધ મકાનનો મુખ્ય દરવાજો તોડી અંદર પ્રવેશ કરી તિજોરીમાં મુકેલ, સોનાનું લોકીટ પ૦ હજાર, બુટ્ટી ત્રણ નંગ ૬૦ હજાર અન્ય જુના દાગીના સહિત રોકડ રકમ મળી કુલ રૃા. ર. ર૦ લાખની તસ્કરી કરી ચોર ઈસમો ફરાર થઈ ગયા હતા આ અંગેની જાણ સવારે યોગેશભાઈને થતા તેઓએ ઈડર પોલીસને જાણ કરતા પોલીસ તાત્કાલીક ઘટના સ્થળે દોડી આવી હતી અને પ્રાથમિક તપાસ બાદ યોગેશભાઈની ફરીયાદના આધારે અજજાણ્યા ચોર ઈસમો વિરૂધ્ધ ગુનો નોંધી વધુ તપાસ હાથ ધરી છે.